Ce părere aveți despre țânțari?
Cu siguranță mă enervează.
Vara, în Seattle,
te mușcă și te alegi cu umflături.
Dar n-am trăit niciodată undeva unde oamenii se confruntă cu malaria.
Țânțarii anofel sunt transmițătorii malariei la oameni.
Malaria e transferată de la om la insectă, apoi la om din nou.
Malaria ucide 400.000 de copii anual.
Dar nu e prezentă în țările bogate deloc.
Prin urmare, e o boală nebăgată în seamă.
INAMICUL NUMĂRUL 1
În ceea ce privește bolile,
avem oportunitatea de a dezvolta tehnologii de ultimă oră,
ca vaccinurile sau anticorpii,
chiar și tehnici mai controversate, ca editarea genetică,
și să le folosim pentru a încerca să eradicăm aceste boli
de pe fața planetei.
Să eradicăm malaria ar fi una dintre marile realizări ale omenirii.
CE URMEAZĂ?
PUTEM PĂCĂLI BOALA?
SALOANE PENTRU BOLNAVI DE MALARIE COMITATUL SIAYA, KENYA
Malaria e o mare problemă aici.
Trebuie să mergi la spital. Și, dacă nu ai bani, malaria te ucide.
Poate ucide copilul.
A ucis mulți copii.
A ucis un copil care îmi era foarte drag.
Copilul surorii mele.
A început să aibă convulsii. Avea febră mare.
N-am pierdut timpul. Am luat o mașină și am adus-o aici.
Malaria o afectase foarte tare.
Îmi pare rău, scumpa mea.
Avem o butelie de oxigen.
Poți să ne-o umpli?
Când stai în acele saloane, vezi cât e de mare agitația,
fiindcă saloanele nu au destul personal, fiindcă malaria e o boală sezonieră.
Când vine anotimpul ploios, populația de țânțari crește exponențial.
Când eram copil, am trecut prin nenumărate episoade de malarie.
Îl văd încă foarte clar pe tatăl meu.
Stătea lângă patul meu, privindu-mă.
Și vedeam frica din ochii lui.
Dacă malaria ar ucide 600.000 de oameni în SUA sau în Europa,
problema s-ar fi schimbat total.
FUNDAȚIA GATES SEATTLE, WASHINGTON
Cea mai mare rată de îmbolnăvire cu malarie
o au populațiile cele mai sărace, cu acces redus la îngrijiri medicale.
În arcul care traversează Mali, Burkina Faso,
Coasta de Fildeș, Nigeria și Republica Democrată Congo,
intensitatea transmisiei cu care ne confruntăm
e o provocare mai mare decât oricare alta.
CUM RĂSPÂNDEȘTE ȚÂNȚARUL BOALA
Malaria e un parazit care se transmite prin mușcăturile țânțarilor.
Parazitul îți infectează întâi ficatul.
După ce rămâne o vreme în ficat,
o singură celulă hepatică infectată eliberează 400.000 de paraziți
care încep să-ți invadeze celulele roșii.
Parazitul invadează o celulă roșie, o digerează,
apoi o sparge pentru a invada alte celule.
Preia controlul fluxului sangvin.
Când celulele roșii infectate se sparg, simți asta.
Ai frisoane, ai febră mare, transpiri abundent.
Ești epuizat.
Uneori, te afectează atât de tare, încât ai greață, vomiți.
Iar acesta este un caz moderat.
Pe măsură ce avansează,
malaria poate duce la probleme respiratorii,
poate provoca anemie de durată, inflamația creierului
și, de prea multe ori, poate duce la moarte.
Copiii mici, persoanele vulnerabile, femeile gravide vor fi cei mai afectați
de povara devastatoare a malariei.
Acum 600 - 800 de milioane de ani, malaria era o algă.
Prezintă încă vestigii ale fotosintezei.
Credem că malaria modernă a apărut la păsări,
acum 130 de milioane de ani.
E o relație simbiotică.
Patogenii ne folosesc pentru a se procrea.
Iar malaria are nevoie de două gazde.
Are nevoie de țânțar și de o gazdă secundară:
oameni, reptile, amfibieni sau hominizi.
Toți ne îmbolnăvim de malarie.
Oamenii nu-i dau atenție.
Americanii sunt foarte pricepuți să nu acorde atenție
niciunui lucru care nu-i afectează imediat.
Malaria e o boală care mi-a afectat bunicii.
La începutul secolului XX, era o mare problemă.
Sediul CDC este în Atlanta
pentru că malaria a fost devastatoare acolo.
Țânțarii purtători de malarie sunt aproape și își caută masa de seară din sânge uman.
Malaria a fost o mare problemă în această țară,
dar a devenit un lucru complet nesemnificativ.
Nu mai murim de malarie pentru că o putem controla.
Dacă dai timpul înapoi la efortul global de eradicare a malariei,
lansat la mijlocul secolului XX,
instrumentele folosite atunci, ca modificarea mediului înconjurător,
eliminarea zonelor de înmulțire a țânțarilor,
pulverizarea pe scară largă a insecticidelor,
toate aceste lucruri funcționau atunci,
dar nu sunt instrumentele potrivite pe care să le folosim în prezent
în locurile în care malaria are rădăcini adânci.
Sărituri cu schiurile. Palpitant!
În anii 1990, eu și Melinda ne-am întrebat:
„Unde ar trebui să meargă resursele?”
Și analizând cele mai frecvente cauze din care mureau copiii,
am fost uluiți să aflăm că ele erau pneumonia, diareea și malaria.
Când am văzut ce sume infime se cheltuiau pe lupta contra malariei, am fost șocat.
Se folosesc tone de DDT asupra acestei boli care ne atacă copiii.
Din nou, războiul contribuie cu una dintre descoperirile sale la salvarea de vieți.
Armatele finanțau combaterea malariei
pentru că mulți soldați mureau din cauza ei.
Apoi însă medicamentele care-i protejau au devenit suficient de bune
și n-a mai fost o prioritate pentru ei.
Se investesc mai mulți bani
în medicamente contra calviției decât în lupta contra malariei.
Calviția e un lucru groaznic.
În anul 2000, am înființat Fundația Gates.
Ne-am gândit că salvarea vieților copiilor putea fi prioritatea noastră
și putea face o diferență uriașă acolo.
Problema malariei se înrăutățește.
Plasele pentru țânțari pot face o mare diferență.
Până la urmă, va exista un vaccin.
În ceea ce privește raportul calitate-preț,
nu veți găsi unul mai bun.
L-am cunoscut pe Bill Gates la un cheeseburger,
ca să discutăm despre sănătatea globală.
Cred că îl deranjează
risipa prostească a oricărui lucru.
Dar viața umană e în capul listei.
Asta pare să-l înfurie, dar și multe alte chestiuni.
La început, era o nebunie.
Știți că îi spunem Kill Bill?
Aveam întâlniri cu miniștri de finanțe și le zicea:
„Mințiți! E o minciună. Știți că e o minciună.”
Iar eu eram pur si simplu…
Bill e destul de rebel. Nu te-ai aștepta la asta, nu?
E nevoie de vaccinuri noi ca să salvăm copiii.
Cât de mult se străduiește omenirea să-și ajute semenii?
Am oferit 30 de milioane de dolari pentru studierea malariei.
Am fost șocat că eram cei mai mari finanțatori din domeniu.
FORUMUL CONTRA MALARIEI
Oamenii care mor de malarie nu au putere economică.
Nu oferă o șansă de profit.
Piața mâncării pentru câini
e de 40 de ori mai mare decât piața pentru medicamente contra malariei.
Din 1990, am redus la jumătate sărăcia extremă și mortalitatea infantilă.
Când Bill spune că putem face un lucru, ai tendința să-l crezi.
- Credeți că putem face asta? - Absolut.
Spune-mi despre Diabaté!
Diabaté conduce proiectul Target Malaria din Burkina Faso.
A studiat entomologia.
Țânțarii?
E expertul mondial în identificarea locurilor de împerechere a țânțarilor.
- Salut! Mă bucur să te văd. - Salut! Și eu.
În primul rând, statisticile sunt povestitori foarte buni.
Din aceste 247 de milioane de cazuri anuale la nivel mondial,
235 de milioane de cazuri sunt în Africa.
E incredibil.
Problema e că instrumentele convenționale pe care le avem la dispoziție,
plasele pentru țânțari, noile medicamente și așa mai departe,
au făcut o treabă incredibilă,
dar și-au atins limitele.
Cu instrumentele actuale,
e ca și cum am conduce o mașină foarte rapidă,
iar ținta noastră e Luna. Cum o să ajungem acolo?
Ai nevoie de un motor diferit.
Trebuie să intensificăm cercetările și să dezvoltăm instrumente noi.
ANALIZA PROBEI
Ca să învingem malaria, trebuie să facem mai multe lucruri.
Trebuie să fim mai eficienți în a stopa țânțarii să transmită boala.
Trebuie să protejăm mai bine oamenii.
Și trebuie să omorâm mai repede paraziții.
Analizăm și cum să protejăm oamenii care totuși sunt mușcați,
astfel încât parazitul să nu aibă nicio șansă să se dezvolte.
Motivul pentru care încă ne confruntăm cu malaria
e faptul că acest parazit are un ciclu de viață complicat.
Parazitul arată diferit în fiecare etapă a ciclului său de viață.
Parazitul malariei are mai multe mecanisme complicate pe care le folosește
pentru a deruta sistemul imunitar și a respinge cele mai bune arme ale sale.
Parazitul evoluează.
Medicamentele care au salvat multe vieți,
parazitul își dezvoltă o rezistență la ele.
Pentru a obține un vaccin, trebuie să păcălim cumva acest parazit.
Evident, țelul este să avem un vaccin eficient,
ieftin, sigur, care să fie distribuit în toată lumea.
COMITATUL SIAYA, KENYA
Ce mai faceți?
Da.
Aici au fost realizate studiile-cheie pentru vaccinul RTS,S contra malariei.
Am desfășurat primele studii clinice în aceste două camere.
Mă leagă multe amintiri de ele.
Am lucrat la vaccinul contra malariei timp de aproape șapte ani.
Eram foarte entuziaști când am început, chiar credeam că va funcționa.
Când am aflat rezultatele, am fost dezamăgiți.
Malaria provoacă un deces la fiecare două minute.
Cred că este un calcul corect.
Provoacă zece, cincisprezece mii de decese pe săptămână.
În fiecare săptămână, în fiecare an.
Trebuie să analizezi datele disponibile și să vii cu o soluție diferită.
Așa am ajuns la această intervenție nouă.
Am izolat un anticorp monoclonal
care este extrem de eficient în prevenirea malariei.
Întrebarea este: „E o soluție sigură care ar putea funcționa?”
Când un țânțar te mușcă, sunt injectați doar câteva sute de paraziți ai malariei.
Dacă poți opri parazitul acolo, cu o injecție de anticorpi,
poți opri malaria să se dezvolte în corpul gazdei umane.
Stopează paraziții înainte să ajungă în ficat.
Se numește „controlarea gazdei”.
Îi furnizezi răspunsul imun pe care ți-l dorești.
Putem administra o singură doză de anticorpi
care să ofere protecție pentru un an?
Sau e nevoie de o a doua doză la șase luni?
Acestea sunt întrebările studiului. Și suntem la jumătatea lui.
Am administrat o singură doză și vom analiza datele timp de șase luni.
Am terminat.
Am recrutat până acum 324 de copii pentru a doua parte a studiului.
AMBULANȚĂ GUVERNUL COMITATULUI SIAYA
Seringa noastră e de un mililitru. Confirmă că e de un mililitru!
Copilul a venit la un control. Copilul nu este bolnav.
Bine. Ce control este?
- Controlul 112. - 112.
- Da. - Bine.
În general, mamele participă la acest studiu.
Mă numesc Bernadina Odhiambo și am 26 de ani.
Am doi copii.
Ian și Margaret.
Aici, în Siaya, riscul de a te îmbolnăvi de malarie e ridicat.
Știm că sunt măsuri pe care le putem lua singuri pentru a-l ține sub control.
Păstrez curățenia cât de bine pot.
Nu sunt ape stătute în jur.
Dormim sub plase de țânțari tratate.
Folosim loțiuni împotriva țânțarilor.
Am auzit de studiul care se desfășoară în comitatul Siaya.
Am fost foarte interesată, fiind o victimă a malariei.
Fiul meu mai mare a făcut malarie când avea două luni.
Când am auzit despre studiu, am decis să particip la el.
După ce ne-am înscris, am fost chemați.
Am mers la Kogelo.
Le-au recoltat sânge pentru analize.
După aceea, au primit o doză contra malariei.
Traversăm vestul Kenyei, dar vedem porumb.
Am putea fi în vestul Nebraskăi.
Aceasta este a doua noastră locație, dispensarul Kogelo.
Kogelo e într-o zonă rurală.
E faimos pentru faptul că aici s-a născut tatăl președintelui Obama.
Trebuie să înțelegi că, atunci când propui o intervenție nouă,
își doresc să aibă o imagine clară a datelor.
Ne bucurăm că Bob e astăzi aici ca să ne vorbească
despre anticorpii monoclonali contra malariei.
Bun-venit! Vă mulțumesc că sunteți aici.
Când ne vaccinăm, răspunsul corpului nostru e să genereze anticorpi.
Generăm anticorpi buni, care ne protejează.
Generăm anticorpi care nu fac nimic.
Deci ai o echipă de anticorpi.
Cine știe cine e Michael Jordan?
Jucătorul de baschet.
Nu?
Dar Mbappé?
Poate aduce victoria? Mbappé!
Ce finalizare!
Dacă echipa ta ar fi formată numai din jucători ca Mbappé,
șansele ca ea să câștige ar crește.
Asta înseamnă un anticorp monoclonal.
Câte doze trebuie administrate?
Acum, o doză te-ar putea proteja timp de șase luni.
Ne-ar plăcea să o facem să te protejeze timp de un an.
- Mulțumesc. - Mulțumesc pentru întrebări.
Cel mai des sunt întrebat despre cost.
Pentru mine, acesta este cel mai mare obstacol.
Și nu cred că e neapărat un obstacol științific.
Apoi încercăm să-i convingem că-l putem produce mult mai ieftin.
Dacă vor putea să reducă costurile și dacă eficiența va fi mare,
atunci copiii care vor primi anticorpii nu se vor îmbolnăvi de malarie.
Până acum, pentru malarie, am folosit medicamente.
Când apare febra, iei medicamentele.
Cinchona sunt arbori care cresc la altitudini ridicate, în America de Sud.
Iar cineva și-a dat seama
că, dacă fierbi scoarța acestui arbore, care e chinină, și o bei,
te vindeci foarte repede de malarie.
MALARIA E VINDECATĂ DE CHININĂ
Un lucru interesant la chinină
e faptul că e unul dintre ingredientele din apa tonică.
Tonic e un cuvânt pe care-l folosim ca să ne referim la un medicament.
Și apa tonică, apa chinină,
era ceea ce marinarii din secolele XVIII și XIX
luau ca măsură de prevenție.
Are un gust amar.
De aceea, coloniștii britanici din India o combinau cu gin.
Așa s-a născut ginul tonic.
Evident, oamenii nu mai beau acum gin tonic contra malariei.
Și cafeaua are o legătură.
Inițial, s-a spus despre cafea că ar fi un leac contra malariei.
Datorită acestei legende, cafeaua a ajuns să fie promovată
până la sfârșitul anilor 1800 ca leac pentru febra malariei.
Vechii egipteni se îmbăiau în urină umană.
Romanii purtau amulete la gât cu cuvântul magic „abracadabra”,
de acolo provine, pentru a-i proteja de malarie.
Malaria e greu de eradicat.
Au fost multe încercări eșuate.
Multă vreme, ne-am întrebat dacă putem eradica bolile infecțioase.
Am eradicat una, variola.
Am fost aproape cu poliomielita, dar nu am mers până la capăt.
Cu malaria însă, e o cu totul altă poveste.
- Salut, Bill! - Salut, Tony!
- Bun-venit! - Mersi că m-ai primit.
E o plăcere. Intră!
Cred că e o dovadă importantă a fezabilității studiilor cu anticorpi
care se fac în Kenya și în alte părți.
Dar mă tem că o să ne pierdem concentrarea înainte să ajungem la final.
Cred că eliminarea în diferite regiuni, în diferite țări,
este un lucru mai mult decât posibil în ceea ce privește malaria.
Eradicarea, în sensul clasic, va fi un lucru foarte dificil
din cauza omniprezenței țânțarilor, a climei, a nevoii de control.
Îmi pun mare încredere în știință.
În cele din urmă, instrumentele noastre vor fi atât de bune, încât vom fi capabili
să intervenim atât de extrem într-o zonă geografică,
încât să eliminăm complet parazitul din acea zonă.
Există abordări multiple,
bazate pe țânțari, pe tratament sau pe prevenție.
De ce are nevoie sănătatea publică și care este oportunitatea științifică?
Și fie urmărești oportunitățile științifice existente,
fie creezi oportunități științifice.
Pentru a combate amenințarea,
cercetătorii studiază țânțarii purtători de boli.
Caută căi noi de a-i controla și de a-i distruge.
Pentru a eradica boala, trebuie administrate medicamente,
dar trebuie rezolvată și problema țânțarilor.
Cred că una dintre dificultățile noastre e faptul
că e o boală care poate fi prevenită și tratată.
Mi-am început cariera privind o cușcă cu țânțari
și dintr-o dată am realizat că, dacă omori acești țânțari,
poți opri tot ceea ce se întâmplă apoi.
De-a lungul timpului, DDT-ul a fost cea mai faimoasă armă contra țânțarilor.
Avea însă efecte negative,
așa că mișcarea ecologistă a spus că ar trebui să renunțăm la el.
Acum a apărut ideea dirijării genetice, adică modificarea genetică a țânțarilor
pentru a-i împiedica să-și crească populația.
E cea mai interesantă idee pe care o avem.
M-am implicat în asta fiindcă m-au pasionat de mic ființele vii.
Părinții m-au dus în Galapagos și l-am citit pe Darwin.
M-a fascinat felul în care a fost țesută atât de complicata tapiserie a vieții
și mi-am zis: „Vreau să învăț să fac asta.
Vreau să învăț să modelez specii.”
Dacă ați putea inventa o tehnologie care ar eradica malaria, ați face-o?
Deci CRISPR este o parte a răspunsului.
Editarea CRISPR înseamnă o pereche de foarfeci
care ne permit să tăiem o secvență dintr-un genom
și să o înlocuim cu o secvență ADN diferită.
Poate fi utilizată pentru o dirijare genetică,
adică pentru a transmite o modificare de la un organism
în populații întregi.
Iar varianta ei îmbunătățită, dirijarea genetică autonomă,
nu cunoaște limite, cu excepția celor care separă speciile.
Adică, dacă există un flux genetic într-o populație,
se va răspândi în întreaga populație.
Grație CRISPR, abilitatea de a schimba genele,
și dirijării genetice, care se transmite în mod ereditar,
am putea să rescriem genele și să selectăm ce să transmită.
I-ai putea face pe toți masculi și nu se vor mai împerechea cu nimeni.
Dacă îi faci pe toți masculi, înseamnă sfârșitul acestei specii
și sfârșitul bolii, în teorie.
Lumea întreabă: „Ar putea scăpa din țânțari?
Ar putea trece la insectele polenizatoare datorită cărora avem fructele?”
Sunt întrebări legitime despre o tehnică atât de puternică.
Țânțarii aduc beneficii societății.
Fac parte din ecosisteme naturale.
Alte animale se hrănesc cu ei.
Păstrăvii, somonii și alte vietăți.
Păsările îi mănâncă. Liliecii îi mănâncă.
Anumite orhidee probabil ar dispărea dacă acele specii de țânțari ar dispărea.
Deci țânțarii sunt o parte valoroasă a oricărui ecosistem natural.
Când elimini o specie dintr-un ecosistem,
poți avea o cascadă trofică de consecințe în alte ecosisteme.
De exemplu, când mamutul lânos a dispărut,
au dispărut și nefericitele căpușe pe care le hrănea.
Sunt peste o mie de specii de țânțari doar în Africa.
Dacă le elimini pe cele care răspândesc malaria, care sunt foarte puține,
probabilitatea unei probleme ecologice este foarte mică.
Nu este zero, dar este foarte mică.
Cercetările sunt procese îndelungate.
Vrem ceva acum, dar dacă vrei să faci cercetări…
Tehnologia pe care o dezvoltăm necesită timp.
Fac parte din proiectul Target Malaria.
Folosim instrumente genetice avansate pentru a scăpa de malarie în viitor.
Nu avem țânțari dirijați genetic în Africa încă, din multe motive.
Sunt multe lucruri de luat în calcul.
Și toate aceste piese trebuie să se potrivească,
pentru a fi siguri că e o soluție eficientă
și sigură pentru comunitate.
Știți, malaria e rurală.
Și apare în anotimpul ploios.
Să faci țânțarii să răspândească singuri gena…
Chiar și într-o zonă foarte dificilă,
dacă tu nu ai acces, țânțarul va face treaba pentru tine.
Credem că este un instrument interesant, dar…
Să eliberezi țânțarii pe teren e foarte ușor.
Îmi va lua doar 30 de minute, dar noi am ajuns aici în șapte ani.
Dacă dirijarea genetică se va răspândi,
vor apărea probleme pe care nu le-ai luat în calcul și va fi dificil.
Trebuie să ai aprobarea comunității.
Și nu e un lucru care se obține ușor. Trebuie să le câștigi încrederea.
Nu pot să mă duc într-un sat, cu o găleată de țânțari,
așteptându-mă să presupună că este spre binele lor.
Oamenii trebuie să înțeleagă cu adevărat ce faci.
Bună dimineața!
Ce mai faceți?
Bine. Mulțumesc.
Bună dimineața!
- Ce mai faceți? - Bine.
Bine. Mulțumesc.
Suntem foarte bucuroși de vizita voastră.
Acesta este insectarul nostru. Toți țânțarii sunt aici.
Știm că oamenii au unele temeri.
Așa că e un lucru bun dacă poți să duci liderii comunității în insectar,
să le arăți țânțarii, cum faci transformarea
și să le permiți să pună tot felul de întrebări.
După cum puteți vedea, întreaga clădire e vopsită în alb.
În felul acesta, putem vedea foarte ușor dacă se așază ceva pe perete.
Apoi, avem aceste ventilatoare.
Când stai aici, simți vântul.
Totul e făcut în așa fel încât țânțarii să nu scape afară.
Toți țânțarii de pe această linie au fost modificați genetic.
Asta este parafina care imită pielea umană.
Și folosim această sursă de căldură.
Căldura încălzește parafina și țânțarii o simt imediat.
Când o simt, vin și încep să sugă.
Am învățat multe lucruri azi.
M-a uluit felul în care putem modifica un țânțar.
Țânțarul e atât de mic, dar tot îl putem modifica. E uluitor.
Asta e ceea ce numim ADN.
După ce modificarea e introdusă în genomul țânțarului,
veți vedea că are ochii roșii.
Deci țânțari care nu au fost modificați nu au ochii roșii?
Da, nu au ochii roșii.
Când schimbi genele unei specii,
e dificil să prevezi toate consecințele.
Putem edita un receptor dintr-o celulă pentru ca oamenii să nu mai facă HIV.
Ar crește însă șansele să contracteze virusul West Nile.
Azi, majoritatea oamenilor ar spune: „E o alegere ușoară.”
Dar va fi o alege ușoară peste 10.000 de ani?
Poate că virusul West Nile va extermina omenirea.
E dificil să știi ce se va întâmpla pe termen lung.
Unii vor spune că reducerea numărului de decese cauzate de malarie
nu justifică deschiderea Cutiei Pandorei.
Nu sunt deloc de acord cu asta.
Dacă scapi de câteva specii din Africa,
scapi de 80% din povara bolii.
Nu e pe lista doctorului Evil de instrumente malefice.
Deși, din păcate, lista lui e lungă.
- Dar asta nu e pe ea. - Nu.
Adesea, oamenii te întreabă:
„Ce se va întâmpla dacă vei elimina țânțarii?”
Răspunsul meu e că ne confruntăm cu 600.000 de decese anual.
Deja se întâmplă ceva rău.
Trebuie să facem ceva.
E dificil să vii de undeva foarte departe și să-i spui unei țări
că vrei să-i folosești cetățenii și că s-ar putea să aibă mari beneficii,
dar nu suntem siguri.
Și, la final, noi vom decide ce vom face cu această tehnologie.
Toată istoria colonialismului se rezumă la oameni albi care mergeau în Africa
pentru a exploata alte ființe umane ca pe resurse minerale.
Populația își dorește foarte mult ca acest proiect să fie un succes,
pentru că am văzut cazuri grave de malarie,
așa că oamenii își doresc să găsim
o soluție adecvată.
Dacă e casa ta, e decizia ta.
Eu nu trăiesc în Africa. Copiii mei nu sunt expuși la malarie.
Dar dacă copiii mei ar fi expuși și ar locui acolo,
aș zice: „Faceți-o acum!”
Autonomă, dați-i drumul, fără studii ecologice locale.
Dacă copiii mei ar fi expuși, aș spune: „Faceți-o! Nu mai stați!”
Este un exemplu care ne arată de ce noi, cei din lumea dezvoltată,
trebuie să fim atenți la bolile globale.
Din două motive.
Primul, cred că avem responsabilitatea morală, ca țară bogată,
să nu permitem ca oamenii să sufere de boli prevenibile sau tratabile
doar pentru că s-au născut în altă parte.
Dar există și un interes personal când e vorba de boli infecțioase.
Pentru că se pot strecura în alte regiuni.
CDC-ul a emis o avertizare
după ce au fost confirmate cinci cazuri de malarie în SUA.
Se întâmplă în Maryland…
Prima infectare cu malarie în peste patru decenii.
Malaria e neiertătoare.
Având în vedere schimbările climatice, tot mai multe lucruri vor merge prost.
Nu ne dorim o lume în care oricând ceva merge prost,
zeci și sute de mii de oameni mor inutil de malarie.
Avem un mediu sensibil în SUA, mai ales în zonele din sud
unde clima e caldă și există țânțarul anofel.
Potențialul transmiterii locale e îngrijorător.
MARYLAND RAPORTEAZĂ PRIMA INFECTARE LOCALĂ CU MALARIE ÎN 40 DE ANI
- Bună seara! - Bună seara!
- Ce faceți? - Bine.
- Toată lumea e bine? - Da.
Știți ce s-a întâmplat de azi-dimineață?
Ce?
Am vizitat laboratorul ca să văd cum merge studiul privitor la malarie.
Știți cum putem recunoaște un țânțar modificat?
Țânțarii modificați au ochii roșii.
Mama, Ian, ce mai faceți?
Bine.
Ian, salută-l pe dl doctor!
În regulă.
În ultima lună,
de la ultima vizită la clinică, copilul a fost bine?
- E sănătos. - În regulă.
Ai să-mi împărtășești ceva despre copil?
S-au făcut șase luni.
Vizite la domiciliu, vizite la clinică și tot așa.
Sunt foarte privilegiată că pot participa la acest studiu,
pentru că băiatul a fost sănătos.
Nu s-a îmbolnăvit de malarie de șase luni.
Înainte, îmi era frică,
pentru că am fost una dintre victimele malariei.
Deși nu s-a dovedit că va funcționa, sperăm că, în câțiva ani,
și mă rog cu multă umilință pentru asta, acest anticorp
va funcționa.
Așa că nu îmi este frică.
Țânțarii modificați vor sta acolo cu ei?
Vor sta în laborator?
Nu trebuie să vă temeți de țânțarii modificați.
Scopul muncii lor este să eradicheze femelele de țânțari,
pentru a combate malaria.
Ne sperie fiindcă auzim adesea
că albii au adăugat tot felul de lucruri la bolile noastre.
Adevărul este că laboratorul e uluitor.
Iar oamenii de acolo muncesc din greu, iar munca lor merge bine.
E important să nu uităm că malaria e o boală a sărăciei.
Când copiii sunt bolnavi, nu pot merge la școală, deci nu pot învăța.
Și când nu pot învăța, nu-și pot găsi o slujbă
și nu-și pot câștiga existența.
Părinții trebuie să aibă grijă de ei. Sunt săraci.
Trebuie să cheltuiască bani pe tratamente.
Cheltuielile cu sănătatea cresc.
A ieși din acel ciclu e esențial pentru a ieși din ciclul sărăciei.
Cât timp malaria va ucide mulți oameni aici, în Africa,
distrugându-ne complet economia,
ne va fi greu să ne dezvoltăm.
Aici sunt rădăcinile mele. Aici m-am născut și am crescut.
Familia mea e aici.
Nu-mi va construi nimeni țara.
Depinde de mine.
Depinde de noi.
Pa!
- Pa! - Pa!
Speranța mea este să eradicăm malaria în timpul vieții mele.
Eu vreau să o eradicăm în timpul vieții mele.
E un obiectiv mai dificil, deci…
Speranța ta are șanse bune. Doar rămâi sănătos.
Apare un mesaj despre ce să introduci în acel câmp,
dar matematicianul…
Bill Gates e exact unde ar trebui să fie.
Faptul că o asemenea minte încearcă să descifreze codul,
analizând toate aspectele,
este un lucru foarte bun.
Creând o arhitectură de sistem…
Dacă n-ar exista, ar trebui să-l inventăm, deși nimeni nu ne-ar crede.
Cred că este un om care vrea să fie folositor.
E frumos.
Ține de rezultate.
Dar nici măcar cei mai bogați oameni
nu pot rezolva aceste probleme, sunt prea mari.
Avem nevoie de sprijinul guvernelor. Avem nevoie de militanți.
Trebuie să promovăm cauza într-o manieră convingătoare.
Emisfera stângă a creierului trebuie să conlucreze cu cea dreaptă.
Lumea se confruntă cu multe probleme majore,
dar cred că le putem rezolva.
Per total, lumea s-a îmbunătățit mult și mă bucur că am putut contribui la asta.
Ne confruntăm cu polarizarea politică,
resursele limitate și pericolul unui dezastru climatic,
iar inovația trebuie să ne ajute să le depășim.
Vom reuși.
Va dura 15, 20 sau 30 de ani?
Asta depinde de eforturile și de prioritățile noastre.
Subtitrarea: Florin Rizea